**¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯**¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯

**R E P U B L I K A E S H Q I P Ë R I S Ë**

**MINISTRIA E ARSIMIT DHE SPORTIT**

**DREJTORIA ARSIMORE RAJONALE E QYTETIT TIRANË**

***NJOFTIM PËR VEND TË LIRË PUNE***

Drejtoria Arsimore Rajonale e Qytetit Tiranë në zbatim të ligjit Nr.69/2012 “Për sistemin arsimor parauniversitar në Republikën e Shqipërisë”, të VKM Nr.66, datë 03.02.2010 “Për riorganizimin e Drejtorive Arsimore Rajonale dhe Zyrave Arsimore”, shpall konkurimin për 2 (dy) vende të lirë në pozicionin ***Jurist*** në Drejtorinë Arsimore Rajonale të Qytetit Tiranë.

**KËRKESA TË VECANTA PËR KANDIDATËT.**

• Të ketë mbaruar arsimin e lartë, në Fakultetin Drejtësi (për nivelin e diplomave referojuni Udhëzimit Nr.4, datë 17.02.2010).

• Te kete jo me pak se 2 vjet eksperience pune.

• Të ketë njohuri të mira te një gjuhe të huaj, me përparësi gjuhën angleze.

• Të zotërojë njohjen e programeve bazë kompjuterike.

• Të ketë aftësi të mira menaxhuese, komunikuese dhe të punës në grup.

Paga për këtë pozicion pune: është në kategorinë IV – b.

***Paraqitja e dokumenteve:*** Kandidati duhet të paraqesë brenda ***ores 16.30 te datës*** ***23.01.2014*** në Sekretarinë e Drejtorisë Arsimore Rajonale të Qytetit Tiranë, me adresë: Rruga “Jeronim de Rada”, Tiranë, këto dokumenta: Kërkesën për Aplikim, CV-në, fotokopje të diplomës dhe librezës së notave, të librezës së punës, të çertifikateve të kualifikimit, dëshmive të gjuhëve të huaja dhe kompjuterit, vërtetimin e gjendjes gjyqësore si dhe të paktën 1 (një) letër rekomandimi, një numër telefoni për tu kontaktuar si dhe adresën e plotë të vendqëndrimit. (Mosparaqitja e plotë e dokumentave sjell skualifikim të kandidatit).

Pas verifikimit paraprak, me datë ***27.01.2014***, në ambientet e Drejtorisë Arsimore Rajonale të Qytetit Tiranë si dhe në [www.arsimi.gov.al](http://www.arsimi.gov.al), do të shpallet lista e konkurentëve, që do të vazhdojnë më tej konkurimin si dhe data kur do të zhvillohet testimi me shkrim dhe intervista me gojë.

Konkurimi do të bazohet në njohuri mbi Ligjin Nr.69/2012 “Për sistemin arsimir parauniversitar në Republikën e Shqipërisë”, në Strategjinë Kombëtare të zhvillimit te arsimit parauniversitar, Ligjin Nr.8485, datë 12.05.1999 “Kodi i Proçedurave Administrative të Republikës së Shqipërisë”, Ligjin Nr.9131 datë 08.09.2003 “Për rregullat e Etikës në Administratën Publike”, Ligji Nr.8503 datë 30.06.1999 “Për të drejtën e informimit për dokumentat zyrtare” si dhe Ligji Nr.9367 datë 07.04.2005 “Për parandalimin e konfliktit të interesave në ushtrimin e funksioneve publike”.